**Anexa la Hotărârea nr. / 15.01.2025**

**a Consiliului local al municipiului Bistrița**

**ACTUL CONSTITUTIV ACTUALIZAT AL**

**Societăţii “Business Park Bistriţa Sud” S. R. L.**

**CUI 30735390; J06/624/2012**

**Municipiul Bistrita,** cu sediul in Bistrita, Piata Centrala, nr.6, judetul Bistriţa-Năsăud, prin Hotărârea nr. 109/20.09.2012 a Consiliului local al Municipiului Bistriţa cu modificarile si completarile ulterioare, a hotarat infiintarea unei societati, in baza dispozitiilor art.87, art.92, art. 129, alin.1, alin.2 lit.a, alin.3 lit.d, alin.4 lit. e, alin.6 din Ordonanta de urgenta a Guvernului Romaniei nr.57/2019 privind Codul administrativ, cu modificările si completările ulterioare și a Legii nr.31/1990 a societăților, republicată, cu modificările și completările ulterioare, în următoarele condiții:

**CAPITOLUL I.**

**DENUMIRE. FORMA JURIDICĂ. SEDIUL. DURATA.**

**ART. 1**

Denumirea societăţii este **SOCIETATEA “Business Park Bistriţa Sud” S.R.L.**

**ART. 2**

In toate actele, facturile, anunţurile, publicaţiile şi alte acte emanând de la societate, denumirea acesteia este precedată sau urmată de **"societate cu răspundere limitată "** sau de iniţialele S.R.L., de numărul de înregistrare de la Oficiul Registrului Comerţului.

**ART. 3**

Societatea “Business Park Bistriţa Sud” este persoană juridică română, având forma juridică de “**societate cu răspundere limitată" .**

Societatea “Business Park Bistriţa Sud” **S.R.L.** se organizează şi funcţionează în conformitate cu dispoziţiile Legii nr. 31/1990, republicată, cu modificările şi completările ulterioare privind societăţile si cu prezentul act constitutiv.

**ART. 4**

Sediul societăţii este în România, judeţul Bistriţa-Năsăud, localitatea Bistriţa, Strada Nicolae Titulescu, nr.6. Societatea poate avea reprezentanţe, agenţii, birouri, depozite, puncte de lucru, amplasamente pe raza judeţului Bistriţa-Năsăud, în ţară şi/sau străinătate.

**ART. 5**

Durata societăţii este nelimitată, cu începere de la data înregistrării la Registrul Comerţului.

**CAPITOLUL II.**

**SCOPUL ŞI OBIECTUL DE ACTIVITATE AL SOCIETĂŢII**

**ART.6**

Scopul societăţii îl constituie: administrarea Parcului Industrial Bistriţa Sud, lucrari de geniu civil.

Domeniile de activitate sunt:

683 - Activităţi imobiliare pe bază de comision sau contract

4100 - Lucrari de construcții ale cladirilor rezidentiale si nerezidentiale

421 - Lucrări de construcții ale drumurilor și a căilor ferate

813 – Activități de întreținere peisagistică

**ART. 7**

Societatea va avea ca obiect de activitate:

6832 -Administrarea imobilelor pe bază de comision sau contract - activitatea de administrare a parcurilor industriale;

4200 - Lucrari de construcții ale clădirilor rezidențiale și nerezidențiale;

4211 - Lucrari de construcții ale drumurilor și autostrăziilor;

8130 – Activități de întreținere peisagistică.

**CAPITOLUL III.**

**CAPITALUL SOCIAL ŞI ASOCIAŢII**

**ART. 8**

Capitalul social al societăţii este de 701.760 lei in numerar, împărţit în 1.290 părţi sociale a 544 lei fiecare.

Societatea are ca asociat unic Municipiul Bistriţa cu sediul în Bistriţa, Piaţa Centrală nr.6, judeţul Bistriţa-Năsăud, CUI 4347569.

Capitalul social este constituit integral din numerar şi este aportul asociatului unic. Părţile sociale aparţin 100 % asociatului unic.

Majorarea capitalului social se hotărăşte de catre asociatul unic şi se face din sursele si in modalitatile prevazute de lege.

Cheltuielile aferente majorării capitalului social prin cooptarea de noi asociaţi (persoane fizice sau persoane juridice) se suportă integral de aceştia.

Reducerea capitalului social se hotărăşte de asociatul unic în limitele prevăzute de lege.

Obligaţiile sociale sunt garantate cu patrimoniul social, asociatul unic răspunzând numai până la concurenţa capitalului social subscris.

Patrimoniul societăţii nu poate fi grevat de creanţe sau de alte obligaţii personale ale asociaţilor.

**CAPITOLUL IV.**

**CONDUCEREA ŞI ADMINISTRAREA SOCIETĂŢII**

**Sectiunea I. ADUNAREA GENERALA A ASOCIATILOR**

**ART. 9**

(1) Municipiul BISTRITA prin Consiliul Local, în calitate de Asociat unic, are drepturile și obligaţiile ce revin, potrivit Legii nr.31/1990, Adunării Generale a Asociaţilor.

(2) Asociatul unic - Municipiul BISTRITA prin Consiliul Local - este reprezentat de un număr de 5(cinci) reprezentanţi desemnaţi prin hotărâre de Consiliul Local al Municipiului BISTRITA. Aceștia vor adopta hotărârile din toate domeniile care cad în competenţa Asociatului unic la S.C. BUSINESS PARK BISTRITA SUD S.R.L

(3) Asociatul unic - Municipiul BISTRITA - prin Adunarea reprezentanţilor desemnaţi de Consiliul Local , îndeplineste urmatoarele atribuții :

a) aprobă strategia de dezvoltare a societății;

b)numește si revocă administratorul unic al societății, stabilește indemnizația acestuia și îl descarcă de gestiune;

c)decide urmarirea administratorului unic pentru daunele pricinuite societății, desemnând și persoana însarcinată să o exercite;

d) stabilește competențele și răspunderea administratorului;

e) aprobă structura organizatorică și numărul de personal al societații, precum și regulamentul de organizare și functionare al acesteia;

f) aprobă programele de activitate și proiectul bugetului de venituri și cheltuieli propuse de administratorul unic;

g) hotărăște cu privire la înființarea, desființarea de sucursale, agentii, reprezentanțe, puncte de lucru și alte unități fără personalitate juridică, la propunerea administratorului unic;

h) examinează, aprobă sau verifică bilanțul contabil, contul de profit și pierderi, după analizarea raportului administratorului societății;

i) aprobă fondurile de rezerva ale societății, repartizează profitul net pe destinații;

j) hotărăște cu privire la contractarea de împrumuturi bancare și la modul de garantare al acestora;

k) hotărăște cu privire la achizitia de bunuri mobile/imobile, active;

l) să desemneze şi să revoce, în baza hotărârilor Consiliului local al municipiului Bistriţa, membrii Consiliului de Administraţie precum si atribuțiile, drepturile si obligațiile acestora;

m) aprobă declanșarea procedurii prevazută de legea 85/2014;

n) exercită orice alte atribuții prevăzute de lege în sarcina asociatului unic.

(4)Convocarea Adunării reprezentanţilor desemnaţi de Consiliul Local se va face cu respectarea prevederilor legale în vigoare și a prezentului Act Constitutiv. Administratorul unic convoacă Adunarea Generală a Asociaţilor *cel puţin* o dată pe an și ori de câte ori este necesar, cu *cel puţin* 10 (zece) zile înainte de ziua fixată pentru ţinerea Adunării. Convocarea se va face în scris, prin fax, scrisoare recomandată sau prin poșta electronică (însoţită de confirmarea de primire).

Cu *cel puţin 10* (zece) zile înainte de data ședinţei Adunării Generale şi până la data desfăşurării acesteia, pe pagina proprie de internet a Societăţii va fi publicat convocatorul Adunării, precum şi documentele care urmează a fi prezentate reprezentanților Asociatului unic în cadrul Adunării Generale a Asociaţilor. Accesul reprezentantilor asociatului unic la aceste informaţii nu poate fi limitat decât de cerinţele necesare identificării reprezentanților, confidenţialităţii informaţiilor şi securităţii comunicării electronice, numai în măsura în care aceste limitări sunt proporţionale cu realizarea acestor obiective.

(5) Hotărârile vor fi adoptate cu votul reprezentând **majoritatea absolută** a reprezentanţilor desemnaţi prin hotărârea Consiliului Local BISTRITA . Pentru hotărârile având ca obiect patrimoniul Societăţii este necesar votul reprezentând **majoritatea calificată** (2/3) a reprezentanţilor desemnaţi prin hotărârea Consiliului Local BISTRITA.Pentru validitatea deliberărilor adunarii generale a reprezentantilor este necesara prezenta majoritatii absolute a reprezentantilor asociatului unic.

(6)În situaţia în care unul dintre reprezentanţii în AGA ai Asociatului unic, într-o anumită operaţiune, se află într-o situaţie de incompatibilitate sau conflict de interese așa cum sunt acestea definite prin legile speciale sau prin Codul Penal va trebui să se abţină de la deliberările privind acea operaţiune.

(7)Cei cinci reprezentanți ai Asociatului unic pot vota în Adunarea Generală a Asociaţilor personal, prin corespondenţă sau prin mijloace electronice anterior ședinţei Adunării Generale.

(8)Convocatorul Adunării Generale va cuprinde descrierea precisă a procedurilor care trebuie respectate de către reprezentanţii Asociatului unic pentru a putea vota în una dintre modalităţile prevăzute prin prezentul Act Constitutiv.

**Sectiunea II. ADMINISTRAREA SOCIETATII**

**ART. 10**

1. Administrarea societăţii se realizează de către un administrator neasociat, numit prin hotărârea Consiliului Local al Municipiului Bistriţa, căruia ii revin şi obligaţiile prevăzute de lege pentru această calitate, respectiv:

MAGDA Ioan, CNP 1740613060017, născut la data de: 13.06.1974, în comuna Ciceu-Giurgești, judeţul Bistrița-Năsăud, cu domiciliul în municipiul Bistriţa, Str. Mihai Viteazu, nr. 6, având cetăţenia română.

1. Administratorul va avea puteri depline şi le va exercita în mod exclusiv.
2. Administratorului îi revine administrarea şi conducerea curentă a societăţii. Acesta trebuie să încheie toate actele juridice necesare pentru realizarea obiectului de activitate al societăţii şi pentru ducerea Ia îndeplinire a hotărârilor asociatului unic.
3. Administratorul conduce afacerile curente ale societăţii în conformitate cu prevederile legale, cu prevederile prezentului act constitutiv, precum şi cu hotărârile asociatului unic.
4. Mandatul administratorului incepe cu data de 12.06.2023 pana la 11.06.2027 şi poate fi reînnoit, în condiţiile legii.
5. Revocarea administratorului se poate face prin hotărârea asociatului unic.

(7) Condiţiile de exploatare, inclusiv tarifele, preţurile practicate, strategia de atragere a investitorilor se vor aproba de către Consiliul local al municipiului Bistriţa prin Regulamentul Parcului Industrial Bistriţa Sud.

(8) Actele de dispoziţie reprezentând vânzarea, concesionarea, superficia, închirierea pe o perioadă mai mare de cinci ani şi cesiunea dreptului de folosinţă aterenului aferent „Parcului Industrial Bistriţa Sud” se vor face cu aprobarea prealabilă a Consiliului local al municipiului Bistriţa.

**ART. 11**

1. Administratorul întocmeşte, anual, bugetul de venituri şi cheltuieli al societăţii.
2. Trimestrial, administratorul prezintă Consiliului Local, în prima lună pentru trimestrul expirat, un raport de activitate şi un plan de acţiune pentru trimestrul următor, precum şi, la solicitarea Primarului, ori de câte ori i se solicită, în termen de 3 zile de la solicitare.
3. Obligaţiile si răspunderea administratorului unic sunt reglementate de dispoziţiile referitoare la mandat si de cele special prevăzute de Legea societăţilor nr. 31/1990, republicată, cu modificările şi completările ulterioare.

**ART. 12**

Societatea îşi va deschide conturi în lei şi în devize convertibile la sucursala (filiala) unei bănci autorizate din localitatea în care îşi are sediul şi are drept de dispoziţie asupra lor prin persoanele desemnate de asociatul unic, acestea urmând a depune specimene de semnături la banca (băncile) cu care lucrează societatea şi a semna documentele bancare.

**ART. 13**

(1) Administratorul are dreptul să reprezinte societatea în faţa oricărei instanţe, autorităţi administrative, financiare sau a altor autorităţi, băncilor sau instituţiilor, precum şi în faţa societăţilor române şi străine şi a persoanelor fizice.

(2) Administratorul are dreptul de a efectua plăţi sau de a primi plăţi, de a angaja personal şi de a lua măsuri de administrare, în numele societăţii, cu respectarea prevederilor prezentului act constitutiv şi a legislaţiei aplicabile.

(3) Asociatul unic poate numi un director executiv, căruia sa-i delege o parte din atribuţiile administratorului neasociat, cu excepţia următoarelor competenţe:

a) stabilirea direcţiilor principale de activitate şi de dezvoltare ale societăţii;

b) stabilirea politicilor contabile şi a sistemului de control financiar, precum şi aprobarea planificării financiare;

c) supravegherea activităţii directorului;

d) pregătirea raportului anual;

e) introducerea cererii pentru deschiderea procedurii insolvenţei societăţii, potrivit Legii nr. 85/2006 privind procedura insolvenţei.

**ART. 14**

Evidenţa contabilă, bilanţul contabil şi contul de profit şi pierderi se ţine şi, respectiv, se întocmesc conform normelor legale.

**ART. 15**

Gestiunea societăţii va fi controlată de asociatul unic şi de cenzori (experţi contabili) desemnaţi de acesta, după caz.

**CAPITOLUL V.**

**REPARTIZAREA BENEFICIILOR ŞI PIERDERILOR**

**ART. 16**

Asociatului unic îi revin toate beneficiile societăţii şi suportă pierderile acesteia .

**ART. 17**

Stabilirea profitului net, repartizarea și plata dividendelor se va face în conformitate cu dispoziţiile legale, potrivit hotărârii asociatului unic.

**CAPITOLUL VI.**

**DURATA, DIZOLVAREA ŞI LICHIDAREA SOCIETĂŢII**

**ART. 18**

Durata societăţii este nelimitată.

**ART. 19**

Dizolvarea şi lichidarea societăţii se face în situaţiile şi în condiţiile stabilite de lege, precum şi cu procedura prevăzută de aceasta.

**CAPITOLULVII.**

**MODIFICAREA ACTULUI CONSTITUTIV**

**ART. 20**

(1) Actul constitutiv poate fi modificat prin hotărârea asociatului unic.

(2) Hotărârea asociatului unic şi textul complet al actului constitutiv actualizat cu toate modificările, se vor depune în termen de 15 zile la Registrul Comerţului.

**CAPITOLUL VIII.**

**DISPOZIŢII FINALE**

**ART. 21**

Societatea se constituie ca persoană juridică română şi se supune legii române.

**ART. 22**

Prevederile prezentului act constitutiv se completează cu dispoziţiile legale privitoare la societăţi.

**ART. 23**

Cheltuielile efectuate de asociatul unic pentru constituirea societăţii vor fi înregistrate în evidenţa contabilă şi se vor reflecta în bilanţul contabil aferent primului an de activitate.

Încheiat azi, 15.01.2025

**Asociat unic Municipiul Bistriţa**

**Prin administratorul SOCIETĂŢII BUSINESS PARK BISTRITA SUD SRL**

**MAGDA IOAN**